Yn Boayrd (co-hollys rollageagh)

She co-hollys rollageagh eh yn Boayrd (ny Mensa 'syn ennym Ladjynagh echey). T'eh soit 'sy lieh-sfeyr niauoilagh yiass faggys da'n phoull niauoilagh. She nane jeh ny kiare co-hollys rollageagh jeig va cummit lesh y rollageyder Frangagh Nicolas-Louis de Lacaille 'sy 18oo eash. Ta'n ennym Ladjynagh echey meenaghey "boayrd", ga dy row eh cur Slieau y Vuird ayns cooinaghtyn as eh enmyssit "Mons Mensae". T'eh coontit mastey ny 88 co-hollys rollageagh enmyssit lesh yn Unnaneys Rollageydagh Eddyrashoonagh (URE). T'eh coodaghey geen jeh'n speyr ayns cummey clagh chianglee ta 153.5 keim cherrinagh er eaghtyr. Faagail magh co-hollys rollageagh Octans, she yn Boayrd y co-hollys rollageagh smoo jiassagh as cha nel eh ry-akin agh ec sleih ta soit çheu yiass veih'n 5oo colinney jeh'n Lieh-chruinney Hwoaie.

She fer jeh ny co-hollyssyn rollageagh smoo baiht t'eh, as cha nel rollage ghial vaghtal ayn. Y rollage s'gilley, Alpha Mensae, cha nel eh agh beggan beg ry-akin 'sy speyr fo-valjagh. Ta ayrn jeh Bodjal Magellan Mooar, shiartanse dy haglymyn rollageyn, as quasar soit 'syn ard ta coodit lesh y cho-hollys rollageagh, as ta planaidyn neughrianagh ec tree corys rollageagh er y chooid sloo.

Imraaghyn

Kianglaghyn magh

 The Deep Photographic Guide to the Constellations: Mensa 
 Yn Boayrd so-chriggaragh


Ronney:Co-hollyssyn rollageagh
Ronney:Co-hollyssyn rollageagh y jiass
Ronney:Co-hollyssyn rollageagh rere Lacaille